Filmitöötoad toimusid üle Eesti: Narvas, Tartus, Pärnus ja Viimsis. Tartus tehti koostööd ka NAFF-iga - noorte  filmifestivaliga, mida korraldab Anne Noortekeskuse Multimeedia Labor. Viimase koolituse jaoks, mis toimus Illukal, kutsuti kokku juba varasemates töötubades silma paistnud noored. Kahe päeva jooksul tutvusid eesti- ja venekeelsed noored Eesti pagulaspoliitikaga ning tegid segagruppides lühifilme Illuka vastuvõtukeskuse asüülitaotlejatest, mis monteeriti hiljem üheks dokfilmiks "Tee Illukale".